b"\n_START_ARTICLE_\nVescomtat de Zuberoa\n_START_PARAGRAPH_\nEl vescomtat de Zuberoa o Soule fou una jurisdicci\xc3\xb3 feudal de Gascunya, a Fran\xc3\xa7a, centrada en Maule-Lextarre. El 1122 el rei Alfons el Bataller d'Arag\xc3\xb3 va construir el castell de Maul\xc3\xa9on, que va esdevenir el centre del vescomtat._NEWLINE_El vescomtat va sorgir per divisi\xc3\xb3 de les terres de Fort I Aner vescomte de Lavedan. Al morir va repartir els seus dominis entre els seus dos fills: Garcia, que fou comte de Lavedan, i Guillem I que es va titular inicialment vescomte de Lavedan i despr\xc3\xa9s de Zuberoa o Soule. La successi\xc3\xb3 fou sempre regular de pares a fills menys a la mort del vescomte Suger, el qual nom\xc3\xa9s tenia una filla, Navarra, vescomtessa de Lavedan segurament per matrimoni amb el vescomte Ramon (1095-?), per\xc3\xb2 que va morir vers el 1125, i la successi\xc3\xb3 va passar al germ\xc3\xa0 de Suger, Guillem, el 1142. El vescomte Gasi\xc3\xb3 fou el pare d'almenys dos fills i una filla, i el segon fill, Bernat, va rebre la senyoria del castell de Maul\xc3\xa9on vers el 1122, iniciant una l\xc3\xadnia que continua de pare a fill amb Bernat II (1142-1170), Guerau (1170-1209), Bernat III (1209-?) i Guerau (?-1307, va morir el 1308). Guerau va tenir un fill, Azemar, que fou senyor de Lez (mort el 1273)._NEWLINE_El 1234 el vescomte Ramon Guillem IV es va recon\xc3\xa8ixer feudatari de Navarra. El 1257 els reis anglesos van reclamar els seus drets com a ducs d'Aquit\xc3\xa0nia. El castell de Maul\xc3\xa9on fou assetjat i conquerit el 1307 despr\xc3\xa9s d'una llarga resist\xc3\xa8ncia i el vescomte Auger va haver de renunciar als seus drets en favor de la corona anglesa que va instal\xc2\xb7lar un castell\xc3\xa0 capit\xc3\xa0 que va governar la comarca, fins que el 1449 fou conquerida pels Foix, i amb ells va passar a la corona navarresa i a la de Fran\xc3\xa7a el 1589."